**Costas**

**Costas éadaí**

|  |  |  |
| --- | --- | --- |
| 1. **\_\_\_\_\_\_\_\_\_\_\_**     **2. \_\_\_\_\_\_\_\_** | 1. **\_\_\_\_\_\_\_\_\_**      1. **\_\_\_\_\_\_\_\_\_\_\_** | **1.\_\_\_\_\_\_\_\_\_\_\_**     1. **\_\_\_\_\_\_\_\_\_\_\_\_** |
| 1. **\_\_\_\_\_\_\_\_\_\_\_**      1. **\_\_\_\_\_\_\_\_\_\_** | 1. **\_\_\_\_\_\_\_\_\_\_**      1. **\_\_\_\_\_\_\_\_** | 1. **\_\_\_\_\_\_\_\_**      1. **\_\_\_\_\_\_\_\_\_** |
| **1. \_\_\_\_\_\_\_\_\_\_**    **2. \_\_\_\_\_\_\_\_\_\_\_** | 1. **\_\_\_\_\_\_\_\_\_\_**      1. **\_\_\_\_\_\_\_\_\_\_** | 1. **\_\_\_\_\_\_\_\_\_**      1. **\_\_\_\_\_\_\_\_\_** |

**Costas**

**Saor nó daor?**

Léigh na praghsanna seo a leanas agus inis do thuairim fúthu. Bain úsáid as an bhfoclóir thíos chun do thuairim a léiriú. Déan iarracht gach focal a úsáid ar a laghad uair amháin. Ansin, faigh amach cad a dúirt do pháirtnéir trí bhall éadaigh a léamh amach agus a thuairim a scríobh síos.

* + **ródhaor**
  + **an-daor**
  + **daor**
  + **réasúnta**
  + **saor**
  + **an-saor**
  + **róshaor**

**Mo thuairim / Tuairim mo pháirtnéara**

1. t-léine bhán - €22
2. gúna galánta - €56
3. bríste gearr - €5
4. geansaí spóirt - €16
5. culaith dhubh - €199
6. culaith snámha - €31
7. hata gréine - €2
8. scaif - €47
9. lámhainní - €8
10. sciorta scoile - €19

* Cén tsiombail atá ar na boinn Euro in Éirinn?
* Cén tsiombail atá ar na boinn Euro i do thír dhúchais?
* Cén t-airgeadra a úsáidtear i do thír dhúchais?

**Costas**

**Comhrá**

**Léigh na comhráite seo a leanas le do pháirtnéir. Tóg sealanna ag glacadh róil dhifriúla.**

1. **Sa siopa éadaí: Tá custaiméir ag ceannach sciorta dá hiníon.**

**Cúntóir siopa:** Dia duit.

**Custaiméir:** Dia is Muire duit. Cá bhfuil na sciortaí le do thoil?

**Cúntóir siopa:** Díreach anseo ar dheis.

**Custaiméir:** Go raibh maith agat. Ba mhaith liom sciorta nua a cheannach do

m’iníon. Tá sí deich mbliana d’aois.

**Cúntóir siopa:** Cén dath?

**Custaiméir:** Gorm nó glas, b'fhéidir.

**Cúntóir siopa:** Céard faoin gceann seo?

**Custaiméir:** Ó ní maith liom é ar chor ar bith. Tá sé rófhada.

**Cúntóir siopa:** Ceann gearr atá uait, an ea?

**Custaiméir:** Sea, ceann gearr.

**Cúntóir siopa:** Seo ceann deas, tá sé gearr ach níl sé róghearr, sílim.

**Custaiméir:** Tá an ceann sin go hálainn ceart go leor. Cé mhéad atá air?

**Cúntóir siopa**: €80.

**Custaiméir:** Á, a thiarcais, tá sé sin an-daor ar fad!

**Cúntóir siopa**: Ach is sciorta an-mhaith é.

**Custaiméir:** Ó bhuel, táimid ag dul chuig bainis. An nglacann sibh le Visa?

**Cúntóir siopa:** Glacann, cinnte.

**Custaiméir:** Ceart go leor mar sin. Seo dhuit.

**Cúntóir siopa:** Go raibh maith agat. Go maire tú is go gcaithe tú é!

1. **Tá custaiméir istigh i siopa bróg**

**Custaiméir:** Gabh mo leithscéal, an bhfuil na bróga seo agat le dath dubh orthu?

**Cúntóir siopa:** Tá, cinnte. Méid 40 an ea?

**Custaiméir**: 42.

**Cúntóir siopa**: Fan nóiméad anois. Sea, seo iad.

**Custaiméir:** Mmm, tá siad rómhór orm, sílim.

**Cúntóir siopa:** Seo 40 mar sin.

**Custaiméir:** Á, tá siad sin compordach. Cé mhéad atá orthu?

**Cúntóir siopa:** €60 ar an bpéire sin.

**Custaiméir:** Tá sin réasúnta maith, is dócha.

**Cúntóir siopa:** Ar mhaith leat an bosca?

**Custaiméir:** Ba mhaith, go raibh maith agat.

**Cúntóir siopa:** Fáilte romhat. Go maire tú is go gcaithe tú iad.

**Costas**

**Foclóir na gcomhráite**

1. Tá an foclóir seo a leanas ar fáil sna comhráite thuas. An féidir leat brí an fhoclóra a mheas?

**Sílim**

**A Thiarcais**

**An nglacann sibh le Visa?**

**Méid 40**

Conas a deirtear na frásaí seo i do theanga dhúchais?

1. Roghnaigh trí fhocal nó trí fhrása ó na comhráite ar mhaith leat a fhoghlaim. Scríobh anseo iad.
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cad a roghnaigh do pháirtnéir? Ar roghnaigh sibh an foclóir céanna?

1. Tá an bheannacht: *Go maire tú is go gcaithe tú é!* sa chéad chomhrá thuas. Is éard is brí leis ná: ‘May you live and may you wear it*’.* An Modh Foshuiteach Láithreach atá ann. Úsáidtear é chun mianta nó foinn a léiriú. Sa Bhéarla úsáidtear *may* / *The Present Subjunctive**will mostly be seen when expressing wishes or desires. English equivalents often have the word* ***may*** *in them.*

Tá sampla eile ar eolas agat? An féidir leat smaoineamh air?

Go raibh maith agat.

Léigh na samplaí seo a leanas agus déan iarracht úsáid a bhaint astu amach anseo.

* Go dté tú slán. *May you go safely (Have a safe journey).*
* Go mbeannaí Dia duit. *May God bless you.*
* Fan go bhfeice mé. *Wait until I see (Let’s see).*
* Go n-éirí an bóthar leat. *May your journey succeed.*

Conas a deirtear na frásaí seo i do theanga dhúchais?

**Treoracha don mhúinteoir**

**Costas Labhairt**

**Le múineadh**

Ag fiafraí faoi chostas agus eolas a thabhairt faoi chostas.

**Moltaí**

1. Mínigh an difríocht idir *seo* agus *sin* trí mhéar a dhíriú ar rudaí gar duit, agus rudaí i bhfad uait:

##### *Is maith liom an geansaí seo agus an geansaí sin.*

##### *Is breá liom an cóta seo agus an cóta sin.*

##### *Léigí an leabhar seo agus an leabhar sin.*

*Féachaigí ar an bpictiúr seo agus ar an bpictiúr sin*, agus araile.

* Oscail an sleamhnán **seo nó sin?** sa taispeántas PowerPoint **Gníomhaíochtaí Labhartha**. Nocht an scríbhneoireacht, abairt ar abairt, ag léiriú na ndifríochtaí idir *seo* agus *sin*. Ansin, iarr ar gach foghlaimeoir sampla a dhéanamh os comhair an ranga.
* Múin an cheist agus an freagra:

*Cé acu ceann is maith leat?*

*An ceann seo / An ceann sin.*

* Cuir an cheist sin ar fhoghlaimeoirí éagsúla trí mhéar a dhíriú ar rudaí gar duit agus rudaí i bhfad uait.
* Oscail an sleamhnán **Cé acu ceann is maith leat?** sa taispeántas PowerPoint **Gníomhaíochtaí Labhartha**. Nocht na ceisteanna agus na híomhánna, ceann ar cheann. Iarr ar fhoghlaimeoirí éagsúla an cheist a fhreagairt. Iarr ar gach foghlaimeoir an cheist a chur ortsa, trí mhéar a dhíriú ar rudaí gar dóibh agus rudaí i bhfad uathu.
* Roinn an rang i mbeirteanna. Iarr ar gach foghlaimeoir dhá cheist a chur ar a bpáirtnéirí. Téigh timpeall an ranga ag éisteacht leo agus ceartaigh aon bhotúin a thugann tú faoi deara, go háirithe ó thaobh struchtúir de agus ó thaobh foghraíochta de. Ceartaigh an ghníomhaíocht trí iarraidh ar bheirteanna éagsúla an ghníomhaíocht a dhéanamh os comhair an ranga.

1. Déan athchleachtadh leis an rang ar chomhaireamh ó €1 go €10 mar a clúdaíodh i d**Topaic 9: Bia agus Deochanna**.

*fiche euro, tríocha euro, daichead euro* .... *céad euro*.

* Scríobh €10 - €100 ar an gclár, ar thréshoilseán, nó oscail an sleamhnán **Euro** sa taispeántas PowerPoint **Gníomhaíochtaí Labhartha**. Nocht na huimhreacha agus an foclóir, uimhir ar uimhir. Abair amach iad agus iarr ar na foghlaimeoirí iad a rá i do dhiaidh.
* Oscail an chéad sleamhnán eile **Euro ar lean**. Nocht na huimhreacha, ceann ar cheann. Iarr ar na rang an foclóir ceart a rá gach uair. Ansin, téigh siar ar an sleamhnán agus iarr ar fhoghlaimeoirí aonair na freagraí cearta a rá.
* Múin an nath *‘nócha naoi cent’* don rang agus cuir *caoga cent* i gcuimhne dóibh mar a clúdaíodh i d**Topaic 9: Bia agus Deochanna**.
* Cuir i gcuimhne don rang conas ceist a chur faoi chostas mar a clúdaíodh i d**Topaic 9: Bia agus Deochanna**. Scríobh praghsanna éagsúla i bhfoirm cent ar an gclár, ar thréshoilseán, nó oscail an sleamhnán **cent** sa taispeántas PowerPoint **Gníomhaíochtaí Labhartha**. Nocht na huimhreacha agus an foclóir, uimhir ar uimhir. Abair iad agus iarr ar na foghlaimeoirí iad a rá i do dhiaidh.
* Oscail an chéad sleamhnán eile **Cé mhéad?** Nocht na huimhreacha, ceann ar cheann. Iarr ar an rang an foclóir ceart a rá gach uair. Ansin, téigh siar ar an sleamhnán agus iarr ar fhoghlaimeoirí aonair na freagraí cearta a rá.
* Tá naoi mball éadaigh ar an mbileog **Costas - Costas éadaí** agus tá lipéid fholmha ar gach ball éadaigh díobh. Sula ndéanann tú cóipeanna den bhileog, scríobh isteach praghas ar gach ceann de na lipéid. Is féidir leat praghsanna atá ró-ard, ró-íseal nó réasúnta a scríobh isteach. Tabhair cóip den bhileog **Costas - Costas éadaí** do gach foghlaimeoir. Roinn an rang i mbeirteanna agus iarr orthu ceisteanna a chur ar a chéile faoi cé mhéad atá ar na héadaí. Mar shampla:

*Foghlaimeoir A: Cé mhéad atá ar bhríste?*

*Foghlaimeoir B: €22. Cé mhéad atá ar bhróga?*

*Foghlaimeoir A: €55*

* Iarr ar na foghlaimeoirí an tuiseal gairmeach a úsáid nuair a bheidh an cheist á cur acu, mar shampla: *A Mháire, cé mhéad atá ar na bróga?* Téigh siar ar an tuiseal gairmeach más gá.
* Téigh timpeall an ranga ag éisteacht leo agus ceartaigh aon bhotúin a thugann tú faoi deara, go hairithe ó thaobh struchtúir agus ó thaobh foghraíochta de. Má thagann botúin choitianta chun cinn téigh siar ar na pointí sin leis an rang ina iomláine.
* Ceartaigh an ghníomhaíocht trí: *Cé mhéad atá ar...?* a chur ar fhoghlaimeoirí. Abair leis na foghlaimeoirí a bheith ag éisteacht go géar ionas nach ndéantar aon athrá. Má thagann botúin chun cinn anseo sa cheartúchán ceartaigh iad.

1. Déan athchleachtadh ar na haidiachtaí seo a leanas leis na foghlaimeoirí:

ródhaor

an-daor

daor

réasúnta

saor

an-saor

róshaor

* Tarraing an scála seo a leanas ar an gclár, agus iarr ar an rang é a líonadh leis na nathanna cuí ón liosta aidiachtaí thuas:

**Costas éadaí**

€10 €20 €50 €100 €500

-------------1---------------2------------------3----------------4-----------------5----------------

* Tabhair cóip den bhileog **Costas - Saor no daor?** do gach foghlaimeoir. Mínigh na treoracha ag barr na bileoige do na foghlaimeoirí. Tá ocht mball éadaigh ann agus praghas ar gach ceann acu. Caithfidh siad a dtuairimí a nochtadh i dtaobh praghais gach ceann acu. Caithfidh siad úsáid a bhaint as gach ceann de na haidiachtaí ar an mbileog ar a laghad uair amháin.
* Nuair a bheidh a dtuairimí féin léirithe ag na foghlaimeoirí roinn an rang i mbeirteanna. Iarr ar na foghlaimeoirí tuairimí a bpáirtnéirí a aimsiú trí bhall éadaigh a rá agus an tuairim a léirítear a scríobh síos.
* Téigh timpeall an ranga ag éisteacht leis na foghlaimeoirí agus ceartaigh aon bhotúin a thugann tú faoi deara, go háirithe ó thaobh foghraíochta de. Má thagann botúin choitianta chun cinn téigh siar ar na pointí sin leis an rang ina iomláine. Ceartaigh an ghníomhaíocht trí bhall éadaigh a léamh amach agus trí iarraidh ar fhoghlaimeoirí a dtuairimí a nochtadh.
* Déan plé ar na ceisteanna ag bun an leathanaigh leis na foghlaimeoirí. Déan iarracht iad a spreagadh chun cainte. Tóg leat Euro ó Éirinn más féidir leat.
* Dírigh aird na bhfoghlaimeoirí ar an mbileog **Costas - Costas éadaí** arís. Iarr ar fhoghlaimeoirí éagsúla a dtuairimí a chur in iúl faoin gcostas atá ar na héadaí**.** Cuir an cheist: *Cé mhéad atá ar an ngúna galánta? An bhfuil sé sin daor nó saor, meas tú?* Mínigh do na foghlaimeoirí cad is brí le: *meas tú?*
* Oscail an sleamhnán **Meas tú** sa taispeántas PowerPoint **Gníomhaíochtaí Labhartha.** Nocht na ceisteanna agus na híomhánna, ceann ar cheann. Léigh na ceisteanna agus iarr ar na foghlaimeoirí iad a rá i do dhiaidh. Ansin, cuir an cheist ar gach foghlaimeoir ach athraigh an ball éadaigh gach uair. Lig do na foghlaimeoirí a dtuairimí maidir le costas na mball éadaigh a chur in iúl.
* Nuair a shroicheann tú an duine deireanach, iarr air ceist den saghas sin a chur ar an bhfoghlaimeoir atá in aice leis. Nuair a thugann seisean freagra, cuirfidh an foghlaimeoir sin ceist ar an duine atá in aice leisean agus ar aghaidh mar sin timpeall an ranga go dtí go mbeidh an cheist curtha agus freagra tugtha ag gach foghlaimeoir.
* Dírigh aird na bhfoghlaimeoirí ar an mbileog **Costas - Costas éadaí** arís. Iarr ar gach foghlaimeoir praghas nua a chur ar gach ball éadaigh i spás **1.** i ngach cás. Abair leo praghsanna arda, praghsanna ísle agus praghsanna réasúnta a chur sna spásanna.
* Ansin, roinn an rang i mbeirteanna. Cuirfidh Duine A ceist ar Dhuine B faoi phraghas áirithe, mar shampla: *Cé mhéad atá ar na riteoga?* Tabharfaidh Duine B an praghas dó ansin. Scríobhfaidh Duine A an praghas sin síos i spás **2.** agus cuirfidh Duine B an cheist: *An bhfuil sé sin daor nó saor, meas tú?* agusnochtfaidh Duine A a thuairim faoin bpraghas sin. Ansin, cuirfidh Duine B ceist ar Dhuine A faoi phraghas áirithe, mar shampla: *Cé mhéad atá ar na riteoga?* Tabharfaidh Duine A an praghas dó. Scríobhfaidh Duine B an praghas sin síos i spás **2.** agus cuirfidh Duine A an cheist: *An bhfuil sé sin daor nó saor, meas tú?* agusnochtfaidh Duine B a thuairim faoin bpraghas sin. Leanfaidh siad ar aghaidh go dtí go mbeidh na praghsanna nua a chruthaigh a bpáirtnéirí do na baill éadaigh aimsithe acu.
* Siúil timpeall an ranga ag éisteacht leo. Ceartaigh aon bhotúin a thugann tú faoi deara, go hairithe ó thaobh struchtúir de agus ó thaobh foghraíochta de. Má thagann botúin choitianta chun cinn téigh siar ar na pointí sin leis an rang ina iomlán. Ceartaigh an ghníomhaíocht trí iarraidh ar bheirteanna éagsúla an ghníomhaíocht a dhéanamh os comhair an ranga le pictiúr amháin i ngach cás.
* Tabhair cóip den bhileog **Costas - Comhrá** do na foghlaimeoirí. Léigh an dá chomhrá amach os ard. Má cheapann tú go mbeidh aon chuid de na comhráite dúshlánach do na foghlaimeoirí, iarr ar na foghlaimeoirí athrá a dhéanamh orthu i do dhiaidhse sna codanna sin.
* Cuir na foghlaimeoirí ag obair i mbeirteanna, A agus B; Is é A an cúntóir siopa, agus B an custaiméir. Iarr orthu seasamh suas agus an rólghníomhaíocht a dhéanamh. Tóg leat airgead bréagach más maith leat le cur leis an ngníomhaíocht. Abair leis an rang beocht a chur sa ghníomhaíocht agus taitneamh a bhaint as.
* Ba cheart do na foghlaimeoirí cleachtadh a dhéanamh ar a róil sna hagallaimh réamhdhéanta. Nuair a bheidh siad críochnaithe, bogfaidh A deiseal chun cleachtadh leis an gcéad B eile sa ról céanna. Ansin, ba cheart dóibh róil a mhalartú, B ina chúntóir siopa, A ina chustaiméir. Ba cheart dóibh leanúint ar aghaidh ag cleachtadh, go dtí go bhfuil siad eolach go maith ar a bhfuil de nathanna sna hagallaimh. Siúil timpeall an ranga ag éisteacht leis na foghlaimeoirí. Mol go mór iad agus spreag go mór iad. Ceartaigh aon bhotúin a chloiseann tú, go háirithe ó thaobh foghraíochta de. Ceartaigh an ghníomhaíocht trí iarraidh ar fhoghlaimeoirí éagsúla an rólghníomhaíocht a dhéanamh os comhair an ranga.
* Tabhair cóip den bhileog **Costas - Foclóir na gcomhráite** do gach foghlaimeoir. Roinn an rang i mbeirteanna. Mínigh na treoracha a bhaineann leis an gcead cheist do na foghlaimeoirí. Iarr orthu an cheist a phlé le chéile agus ansin éist lena gcuid tuairimí. Mínigh an bhrí cheart más gá, agus cum samplaí eile leis an bhfoclóir céanna le cur le tuiscint na bhfoghlaimeoirí.
* Mínigh na treoracha a bhaineann leis an dara ceist. Caithfidh na foghlaimeoirí trí fhocal nó trí fhrása gur mhaith leo a fhoghlaim a roghnú ón dá chomhrá. Nuair a bheidh an foclóir roghnaithe acu iarr orthu a rogha féin a phlé lena bpáirtnéirí. Faigh amach an raibh an foclóir céanna acu.
* Ansin, déan plé ar an tríú ceist leis na foghlaimeoirí. Mínigh cad atá i gceist leis an modh foshuiteach dóibh. Léigh na samplaí ar fad agus déan plé ar conas a deirtear na rudaí céanna ina dteangacha féin. Iarr orthu iarracht a dhéanamh úsáid a bhaint as na samplaí a thugtar. Déan plé leo ar cathain gur féidir leo na samplaí a úsáid.

Moltar na gníomhaíochtaí seo a nascadh leis an mbileog **Ailín agus Pól ag siopadóireacht (Éisteacht)** nó leis an ngníomhaíocht **Ríomhphost Ruairí** sna gníomhaíochtaí **An** **Banc Teanga.**